Op haar blog, Woorde wat weeg, skryf die digter, dosent & kritikus Joan Hambidge 'n reeks artikels rondom my werk, 'n soort work-in-progress. Die uiteindelike oogmerk is die publikasie van 'n studie oor my werk. Digters raak so gou & so maklik vergete, tensy hulle in die gedagte van lesers & studente gehou word, & deur die jare het Joan die gesprek rondom my werk lewendig gehou, & my werk aan nuwe generasies lesers & studente bekend gestel. Dit is 'n eer & 'n luukse wat bittermin digters te beurt val & ek is haar baie dank verskuldig vir haar onverdrote ywer, vir lewendige gesprekke, & 'n vriendskap wat oor dekades strek & een van die min bestendige dinge in my lewe is.
Hieronder is 'n lys van die artikels tot dusver, in geen spesifieke orde nie. Volg die skakels om die volledige artikels op haar blog te lees.